રિઝર્વ બેન્કની ગાઈડલાઈન્સ અનુસાર વિદેશી બેન્કો દેશમાં કોઈ પણ જગ્યાએ તેની 100 ટકા સબસિડિયરી બ્રાન્ચ ખોલી શકશે . જોકે કેટલાક સંવેદનશીલ વિસ્તારોમાં વિદેશી બેન્કે બ્રાન્ચ ખોલવા માટે રિઝર્વ બેન્કની મંજૂરી મેળવવી પડશે . હાલ વિદેશી બેન્ક એક ગ્રૂપ તરીકે ભારતમાં દર વર્ષે 12 શાખા ખોલી શકે છે . જોકે ભારતે સામાન્યતઃ વધુ શાખા ખોલવા માટે મંજૂરી આપી છે . સીટી બેન્ક , એચએસબીસી , સ્ટાન્ડર્ડ ચાર્ટર્ડ અને ડીબીએસ જેવી ઓગસ્ટ 2010 પહેલા ભારતમાં શાખા ખોલનાર જૂની વિદેશી બેન્કને તેમની અસલ વિદેશી બેન્કની શાખા તરીકે ઓપરેટ કરવાનો વિકલ્પ ખુલો રહેશે , પરંતુ તેમને ધ હોલી ઓન્ડ સબસિડિયરી ( ડબલ્યુઓએસ ) માં રૂપાંતર થવા માટે તેમને ઈન્સેન્ટિવાઈઝ્ડ થવું પડશે . ડબલ્યુઓએસ માટે પ્રારંભિક લઘુતમ મૂડી રૂપિયા 500 કરોડ રહેશે . જે વિદેશી બેન્કને અપફ્રન્ટ તરીકે લાવવાની જરૂર પડશે અને હાલની વિદેશી બેન્કોને પણ આ નિયમ લાગુ પડશે . જો તેઓ તેમની શાખાને ડબલ્યુઓએસમાં રૂપાંતર કરવા માગતા હોય . આરબીઆઈએ વધુમાં જણાવ્યું હતું કે ડબલ્યુઓએસ દ્વારા પહેલા દિવસથી જ બેઝલ - 3 જરૃરિયાતોની ( 9 ટકા ટાયર - 1 મૂડી ) પૂર્તતા કરવી પડશે . પ્રથમ ત્રણ વર્ષ માટે ડબલ્યુઓએસ દ્વારા ટાયર - 1 કેપિટલ 10 ટકા પર રાખવી પડશે . ડબલ્યુઓએસ માટે પ્રાયોરિટી સેક્ટર લેન્ડિંગની જરૂરિયાત 40 ટકા રહેશે . હયાત વિદેશી બ્રાન્ચને ડબલ્યુઓએસમાં રૂપાંતર થવા માટે પીએસએલના લક્ષ્યાંકોની પૂર્તતા કરવા પૂરતો સમય અપાશે . વિદેશી બેન્કની નવી શાખા ખૂલવાની સાથે આરબીઆઈએ આ શાખાઓને ભારતીય બેન્કોની સમકક્ષ દરજ્જો આપવાનો નિર્ણય કર્યો છે . જો વિદેશી બેન્ક ગ્રામ્ય વિસ્તારમાં જ્યાં કોઈ બેન્કની શાખાઓ ન હોય ત્યાં ( ટાયર - 5 અને ટાયર - 6 ) શાખાઓ ખૂલશે તો તેમને 25 ટકા શાખાઓ ખોલવા માટે આરબીઆઈની મંજૂરી જરૂર રહેશે નહીં . આરબીઆઈએ એવી પણ શરત મૂકી છે કે વિદેશી બેન્કોના ત્રીજા ભાગનાં ડાયરેક્ટરો ભારતમાં સબસિડિયરીના મેનેજમેન્ટથી કે તેની પેરેન્ટસ કે એસોસિયેટ્સથી સ્વતંત્ર હોવા જોઈએ અને આ ડાયરેક્ટરો ભારતમાં વસતા ભારતીય નાગરિકો હોવા જોઈએ .